ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการแต่งตั้งที่ปรึกษาและเลขานุการพ.ศ. ๒๕๕๔[๑] โดยที่เป็นการสมควรให้มีระเบียบว่าด้วยการแต่งตั้งที่ปรึกษาและเลขานุการของประธานกรรมการกำกับกิจการพลังงานและกรรมการกำกับกิจการพลังงานอาศัยอำนาจตามความในมาตรา ๓๓ (๖) แห่งพระราชบัญญัติการประกอบกิจการพลังงาน พ.ศ.๒๕๕๐ คณะกรรมการกำกับกิจการพลังงานออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการแต่งตั้งที่ปรึกษาและเลขานุการ พ.ศ. ๒๕๕๔ข้อ ๒ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ในระเบียบนี้ประธานกรรมการ หมายความว่าประธานกรรมการกำกับกิจการพลังงานกรรมการ หมายความว่ากรรมการกำกับกิจการพลังงานที่ปรึกษา หมายความว่าที่ปรึกษาประธานกรรมการกำกับกิจการพลังงานและที่ปรึกษากรรมการกำกับกิจการพลังงานเลขานุการ หมายความว่าเลขานุการประธานกรรมการกำกับกิจการพลังงานและเลขานุการกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานข้อ ๔ให้ประธานกรรมการพิจารณาแต่งตั้งที่ปรึกษาหรือเลขานุการตามความประสงค์ของประธานกรรมการหรือกรรมการแล้วแต่กรณี ทั้งนี้ไม่เกินอัตราที่กำหนด จำนวนอัตราค่าตอบแทนเป็นรายเดือน รวมทั้งสิทธิประโยชน์อื่น ๆให้เป็นไปตามที่กำหนดในบัญชีท้ายระเบียบนี้ข้อ ๕ ที่ปรึกษาต้อง(๑) ไม่เป็นข้าราชการซึ่งมีตำแหน่งหรือเงินเดือนประจำข้าราชการการเมือง หรือข้าราชการรัฐสภาฝ่ายการเมือง(๒) ไม่เป็นพนักงานหรือลูกจ้างของหน่วยงานของรัฐ รัฐวิสาหกิจราชการส่วนท้องถิ่น หรือเป็นเจ้าหน้าที่อื่นของรัฐซึ่งมีตำแหน่งหรือเงินเดือนประจำ(๓) ไม่เป็นกรรมการหรือเจ้าหน้าที่พรรคการเมือง(๔) ไม่เป็นผู้ดำรงตำแหน่งทางการเมืองที่ปรึกษาของผู้ที่ดำรงตำแหน่งทางการเมือง สมาชิกสภาท้องถิ่นหรือผู้บริหารท้องถิ่น(๕) ไม่เป็นที่ปรึกษาขององค์กรอิสระอื่นตามรัฐธรรมนูญข้อ ๖ เลขานุการต้อง(๑) ไม่เป็นข้าราชการซึ่งมีตำแหน่งหรือเงินเดือนประจำข้าราชการการเมือง หรือข้าราชการรัฐสภาฝ่ายการเมือง(๒) ไม่เป็นพนักงานหรือลูกจ้างของหน่วยงานของรัฐ รัฐวิสาหกิจราชการส่วนท้องถิ่น หรือเป็นเจ้าหน้าที่อื่นของรัฐซึ่งมีตำแหน่งหรือเงินเดือนประจำ(๓) ไม่เป็นกรรมการหรือเจ้าหน้าที่พรรคการเมือง(๔) ไม่เป็นผู้ดำรงตำแหน่งทางการเมืองที่ปรึกษาของผู้ที่ดำรงตำแหน่งทางการเมือง สมาชิกสภาท้องถิ่นหรือผู้บริหารท้องถิ่น(๕) ไม่เป็นที่ปรึกษาขององค์กรอิสระอื่นตามรัฐธรรมนูญข้อ ๗ให้เลขาธิการเป็นผู้ตรวจสอบคุณสมบัติของบุคคลที่จะได้รับการแต่งตั้งเป็นที่ปรึกษาหรือเลขานุการให้เป็นไปตามที่กำหนดในระเบียบนี้และให้ประธานกรรมการเป็นผู้แต่งตั้งที่ปรึกษาหรือเลขานุการข้อ ๘ที่ปรึกษามีหน้าที่ให้คำปรึกษาและข้อเสนอแนะแก่ประธานกรรมการ กรรมการรวมทั้งปฏิบัติหน้าที่อื่นตามที่ประธานกรรมการ กรรมการมอบหมายข้อ ๙เลขานุการมีหน้าที่ตรวจสอบและกลั่นกรองงานค้นคว้าทางวิชาการเพื่อใช้เป็นข้อมูลประกอบการพิจารณาวินิจฉัยเรื่องต่าง ๆรวมทั้งปฏิบัติหน้าที่อื่นตามที่ประธานกรรมการ กรรมการมอบหมายข้อ ๑๐ให้ผู้ที่ได้รับการแต่งตั้งเป็นที่ปรึกษาหรือเลขานุการทำสัญญาว่าจ้างและทำสัญญาการรักษาความลับของสำนักงานกับสำนักงานข้อ ๑๑ให้สำนักงานออกบัตรประจำตัวแก่ผู้ที่ได้รับการแต่งตั้งเป็นที่ปรึกษาหรือเลขานุการเพื่อแสดงตนและให้ผู้ได้รับการแต่งตั้งเป็นที่ปรึกษาหรือเลขานุการยื่นเอกสารดังต่อไปนี้ต่อสำนักงาน(๑) สำเนาทะเบียนบ้านและสำเนาบัตรประจำตัวประชาชน ถ้ามีการเปลี่ยนชื่อหรือนามสกุลให้นำหลักฐานการเปลี่ยนชื่อหรือนามสกุลมาแสดงด้วย(๒) หลักฐานแสดงคุณสมบัติตามข้อ ๕ หรือข้อ ๖ แล้วแต่กรณี(๓) รูปถ่ายหน้าตรงขนาด ๑ นิ้ว ซึ่งถ่ายมาแล้วไม่เกิน ๖ เดือน จำนวน๔ รูปการออกบัตรประจำตัวให้ประธานกรรมการซึ่งเป็นผู้แต่งตั้งบุคคลดังกล่าวเป็นผู้ลงนามบัตรประจำตัวตามวรรคหนึ่งเป็นอันยกเลิกเมื่อบุคคลดังกล่าวพ้นจากตำแหน่งข้อ ๑๑/๑[๒]ให้ที่ปรึกษาและเลขานุการยื่นคำขอมีบัตรประจำตัวพร้อมเอกสารตามที่กำหนดในข้อ๑๑ ต่อสำนักงานเพื่อดำเนินการจัดทำและออกบัตรประจำตัวคำขอและบัตรประจำตัวให้เป็นไปตามแบบที่กำหนดไว้ท้ายระเบียบนี้ข้อ ๑๑/๒[๓]เมื่อสำนักงานได้ดำเนินการตรวจสอบเอกสารหลักฐานครบถ้วนแล้วให้สำนักงานจัดทำบัตรประจำตัวเสนอประธานกรรมการลงนามบัตรประจำตัวข้อ ๑๑/๓[๔] บัตรประจำตัวซึ่งออกตามระเบียบนี้ให้มีระยะเวลาอายุบัตรตามที่กำหนดสอดคล้องกับสัญญาจ้าง แต่ทั้งนี้ต้องไม่เกินหกปีนับแต่วันออกบัตรข้อ ๑๑/๔[๕]เมื่อสำนักงานได้ออกบัตรให้แก่ที่ปรึกษาและเลขานุการแล้วให้จัดทำสำเนาข้อความและรายการบัตรประจำตัวพร้อมให้ติดรูปถ่ายของที่ปรึกษาและเลขานุการไว้ด้วยหนึ่งฉบับเก็บไว้เป็นหลักฐานข้อ ๑๑/๕[๖] กรณีที่บัตรประจำตัวจะหมดอายุผู้ถือบัตรต้องขอมีบัตรภายในสามสิบวันก่อนวันที่บัตรนั้นหมดอายุในกรณีที่ผู้ถือบัตรเปลี่ยนชื่อตัว ชื่อสกุลหรือชื่อตัวและชื่อสกุลผู้ถือบัตรต้องขอเปลี่ยนบัตรภายในสามสิบวันนับแต่วันที่ได้รับอนุญาตให้เปลี่ยนชื่อตัวชื่อสกุลหรือชื่อตัวและชื่อสกุล แล้วแต่กรณีในกรณีที่บัตรหายหรือถูกทำลายหรือชำรุดในสาระสำคัญผู้ถือบัตรต้องขอมีบัตรใหม่หรือขอเปลี่ยนบัตร แล้วแต่กรณีภายในสามสิบวันนับแต่วันที่เกิดกรณีดังกล่าวกรณีขอมีบัตรประจำตัวใหม่ตามวรรคหนึ่งและวรรคสองให้ส่งมอบบัตรประจำตัวเดิมคืนสำนักงานด้วยข้อ ๑๑/๖[๗] ที่ปรึกษาและเลขานุการที่ได้รับบัตรประจำตัวตามระเบียบนี้หากพ้นจากตำแหน่งหน้าที่หรือออกจากงานไม่ว่าเหตุใด ๆให้เป็นอันหมดสิทธิที่จะใช้บัตรประจำตัวนั้นต่อไปและให้ผู้นั้นส่งมอบบัตรประจำตัวคืนสำนักงานภายในสิบห้าวันนับแต่วันพ้นจากตำแหน่งหรือออกจากงานข้อ ๑๒ ให้สำนักงานดำเนินการจัดทำและรักษาทะเบียนประวัติของที่ปรึกษาและเลขานุการข้อ ๑๓ที่ปรึกษาและเลขานุการพ้นจากตำแหน่งเมื่อ(๑) ตาย(๒) ลาออก(๓) มีลักษณะต้องห้ามตามข้อ ๕ หรือข้อ ๖ แล้วแต่กรณี(๔) ประธานกรรมการ กรรมการเห็นสมควรให้พ้นจากตำแหน่ง(๕) ประธานกรรมการ กรรมการพ้นจากตำแหน่ง(๖) เป็นไปตามเงื่อนไขที่กำหนดตามสัญญาจ้างข้อ ๑๔ให้ประธานกรรมการเป็นผู้รักษาการตามระเบียบนี้และวินิจฉัยชี้ขาดปัญหาการปฏิบัติตามระเบียบนี้ประกาศณ วันที่ ๓๐ มิถุนายน พ.ศ. ๒๕๕๔ดิเรก ลาวัณย์ศิริประธานกรรมการกำกับกิจการพลังงาน[เอกสารแนบท้าย]๑.บัญชีค่าตอบแทนเป็นรายเดือนและสิทธิประโยชน์อื่นของที่ปรึกษาหรือเลขานุการตามระเบียบนี้(ดูข้อมูลจากภาพกฎหมาย)ระเบียบคณะกรรมการกำกับกิจการพลังงานว่าด้วยการแต่งตั้งที่ปรึกษาและเลขานุการ (ฉบับที่ ๒) พ.ศ. ๒๕๕๕[๘]ปริยานุช/ผู้จัดทำ๑๕ กันยายน๒๕๕๔ปณตภร/ผู้ตรวจ๑๐ ตุลาคม ๒๕๕๔ณัฐพร/ปรับปรุง๒๗ เมษายน ๒๕๕๖[๑] ราชกิจจานุเบกษาเล่ม ๑๒๘/ตอนพิเศษ ๙๗ ง/หน้า ๙/๒๖ สิงหาคม ๒๕๕๔[๒] ข้อ ๑๑/๑ เพิ่มโดยระเบียบคณะกรรมการกำกับกิจการพลังงานว่าด้วยการแต่งตั้งที่ปรึกษาและเลขานุการ (ฉบับที่ ๒) พ.ศ. ๒๕๕๕[๓] ข้อ ๑๑/๒ เพิ่มโดยระเบียบคณะกรรมการกำกับกิจการพลังงานว่าด้วยการแต่งตั้งที่ปรึกษาและเลขานุการ (ฉบับที่ ๒) พ.ศ. ๒๕๕๕[๔] ข้อ ๑๑/๓ เพิ่มโดยระเบียบคณะกรรมการกำกับกิจการพลังงานว่าด้วยการแต่งตั้งที่ปรึกษาและเลขานุการ (ฉบับที่ ๒) พ.ศ. ๒๕๕๕[๕] ข้อ ๑๑/๔ เพิ่มโดยระเบียบคณะกรรมการกำกับกิจการพลังงานว่าด้วยการแต่งตั้งที่ปรึกษาและเลขานุการ (ฉบับที่ ๒) พ.ศ. ๒๕๕๕[๖] ข้อ ๑๑/๕ เพิ่มโดยระเบียบคณะกรรมการกำกับกิจการพลังงานว่าด้วยการแต่งตั้งที่ปรึกษาและเลขานุการ (ฉบับที่ ๒) พ.ศ. ๒๕๕๕[๗] ข้อ ๑๑/๖ เพิ่มโดยระเบียบคณะกรรมการกำกับกิจการพลังงานว่าด้วยการแต่งตั้งที่ปรึกษาและเลขานุการ (ฉบับที่ ๒) พ.ศ. ๒๕๕๕[๘] ราชกิจจานุเบกษาเล่ม ๑๒๙/ตอนพิเศษ ๕๔ ง/หน้า ๓/๒๓ มีนาคม ๒๕๕๕